11/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 23 de febreiro de 2016, pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica no concello da Laracha (IN407A 2015/016-1)

Expediente: IN407A 2015/016-1 Promotor: Hidroeléctrica de Laracha, S. L. Instalación: Centro de seccionamento de Barreira. Concello: A Laracha 1 O 19/01/2015 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada, así como o trámite de compatibilidade da instalación eléctrica co dereito mineiro incluído na relación de bens e dereitos afectados.2 Características técnicas: - Novo Centro de Seccionamento (CS) tipo PFU-5, con un transformador de 50 kVA, catro celas de liña e unha de protección, todas elas con illamento en SF6. Desmóntanse os Centros de Transformación de Estoril e Barreira, conectándose as RBT ao novo Centro de Seccionamento de Barreira proxectado. - Reforma das liñas de Media Tensión existentes que se manobrarán dende o CS proxectado: LMT Cillobre - Estramil: Reforma dun treito da LMT Cillobre - Estramil - Lendo (Expte.- 51.892). Proxéctase un novo treito de LMTA de 200 m. de lonxitude, en condutor nus tipo LA- 56 co inicio no apoio nº 20 proxectado que substitúe o existente e final no apoio nº 22 proxectado onde se realizará o paso de aéreo a subterráneo da liña principal nas inmediacións do CS. LMT a CT Cruceiro Lendo, LMT Campo da Porta e LMT a CT Estramil II: Substitución do apoio nº 23 da LMT Cillobre - Estramil - Lendo (Expte.- 51.892), que fará as funcións de final de liña no que se retensarán os condutores existentes das liñas aéreas tipo LA-30. Neste apoio se realizará os pasos de subterráneo a aéreo da LMT subterráneas. - Proxéctase a desmontaxe do treito de liña aérea entre o apoio nº 20, a intercalar na LMT Cillobre - Estramil - Lendo, e o apoio proxectado no que se farán os tres pasos aéreo-subterráneos das liñas proxectadas, en condutor un de tipo LA-56, así como da derivada ó CT Estramil, en condutor un de tipo LA-30. - Para alimentar ó CS proxectado, e enlazar coas LMTS aéreas existentes, proxéctanse os seguintes treitos de LMTS subterráneas: LMT subterránea a CS Barreira cunha lonxitude de 24 m, en condutor de tipo RHZ1-2 OL - 12/20 kV, 3 (1x150 Al), coa orixe no paso de aéreo a subterráneo a realizar no apoio nº 22 proxectado, e final no Centro de Seccionamento proxectado. LMT subterránea a CT Cruceiro Lendo, LMT subterránea Campo da Porta e LMT subterránea a CT Estramil II, cunhas lonxitude de 547 m, en condutor de tipo RHZ1-2 OL - 12/20 kV, 3 (1x150 Al), coa orixe nas celas de liña a instalar no Centro de Seccionamento proxectado, e final no paso de subterráneo a aéreo a realizar no apoio nº 23 proxectado.3 O proxecto someteuse ó trámite de información pública mediante resolución publicada nos seguintes medios: - Resolución información pública: 20/05/2015. - DOG: 13/07/2015. - BOP: 04/06/2015. - Xornal “La Voz de Galicia”: 20/06/2015. - Taboleiro de anuncios do concello: Dilixencia secretario municipal 03/08/2015. - Notificación interesados descoñecidos BOE: 07/12/2015. Ó mesmo tempo realizáronse notificacións individuais ós titulares que figuran na relación de bens e dereitos afectados. No certificado de exposición pública do concello indícase que non se formularon alegacións.4 Durante o período no que se someteu ó trámite de información pública foi presentada a seguinte alegación. Raul Victor Grzelak Zhumi na súa condición de apoderado da empresa Maria Yoana De Leiva Ballada. L., mediante escrito recibido o 10 de xullo de 2015, solicita se admita en condición de interesado e parte afectada a Maria Yoana De Leiva Ballada. L. por ser propietaria da finca identificada na relación de bens e dereitos afectados co número 3. Destas alegacións déuselle traslado ó promotor que contestou: Escrito recibido o 4 de agosto de 2015, no que se valoran as alegacións presentadas por Maria Yoana De Leiva Ballada. L., no que en síntese manifesta o seguinte: Débese proceder ao cambio de titularidade da parcela número 3 a favor da empresa Epifanio Campo, S. L. 5 Solicitouse o preceptivo informe ós seguintes organismos. - Concello da Laracha: Non consta informe, polo que se entende a conformidade coa instalación. - CMATI Infraestruturas: Non consta informe, polo que se entende a conformidade coa instalación. - Deputación Provincial: Non consta informe, polo que se entende a conformidade coa instalación. - Telefónica: Consta informe favorable aceptado polo promotor.6 Os servizos técnicos da xefatura territorial emitiron informe favorable sobre a dita solicitude.7 Consta no expediente un informe favorable do 29/01/2016, dos servizos técnicos desta Xefatura Territorial ó respecto da compatibilidade do proxecto co dominio mineiro afectado. Consideracións legais e técnicas.1 Lexislación de aplicación: - Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). - Lei 24/2013, do 26 de decembro, do sector eléctrico (BOE núm.310, do 27/12/2013). - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). - Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). - Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). - Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). - Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). - Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). - Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). - Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). - Lei do 16 de decembro de 1954, sobre expropiación forzosa (BOE núm.351, do 17/12/1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 En relación coas alegacións formuladas e coas manifestacións do promotor cómpre sinalar: Procede atender a solicitude realizada por Raul Victor Grzelak Zhumi na súa condición de apoderado da empresa Epifanio Campo, S. L. O día 10 de agosto de 2015 reitíuselle notificación individual como titular de bens e dereitos afectados polo proxecto.4 No expediente consta un informe favorable dos servizos técnicos desta xefatura territorial. De acordo con todo o indicado, Resolvo: 1 Conceder a autorización administrativa previa, a autorización administrativa de construcción e a declaración de utilidade pública da instalación de distribución eléctrica, así como a compatilibidade do proxecto co dominio mineiro afectado.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude que se acompañará da seguinte documentación: - As declaracións de conformidade relativas ó material ou equipo e as certificacións ou homologacións, se procede. - Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuizo de que os interesados poidan interpor calquera outro recurso que se considere pertinente. A Coruña, 23 de febreiro de 2016 Isidoro Martínez Arca Xefe Territorial da Coruña